
REFERAT
Privind participarea Consiliului Local în calitate de sustinator financiar al echipei de handbal feminin a C.S.Universitatea Timisoara in divizia A 2005/2006 în vederea promovării în Liga Naţională
C.S.Universitatea Timisoara a depus solicitarea nr. SC2006-  000634/ 13.01.2006 a privind susţinerea financiară a echipei de handbal feminin divizia A 2005/2006 în vederea promovării în Liga Naţională, pe perioada ianuarie/iunie septembrie-decembrie 2006.
Obiectivele echipei de handbal feminin propuse pentru 2006 sunt clasarea pe primele două locuri la sfârşitul Campionatului Diviziei A 2005/2006, care permit promovarea în Liga Naţională, calificarea în turul al II-lea al Cupei României si clasarea pe primele opt locuri la sfârşitul turului Ligii Naţionale în decembrie 2006

Îndeplinirea obiectivului propus, acela de promovare în prima ligă a Campionatului naţional de handbal feminin este posibil, evoluţia foarte bună avută până în prezent conferă certitudinea că accederea în eşalonul superior poate fi realizată, cu condiţia îmbunătăţirii evidente a calităţii pregătirii şi implicit a evoluţiei jucătoarelor pe care echipa le are la dispoziţie în momentul de faţă. Handbalul feminin universitar din Timişoara a avut rezultate deosebite atât pe plan naţional cât şi internaţional, şi de aceea, prin aceste proiecte, dorim să-l reabilităm.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
15.000 RON, din cap.67.02. „Cultură, recreere şi religie” (67.02.05.01 Servicii recreative şi sportive- Sport)

Detalii referitoare la această manifestare se află în materialul anexat.  

Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

